Diari Oficial de la Generalitat Valenciana


Sumari del DOGV 5003, del 11-05-2005 (2005/4280)

Notificació a Promociones Jesús González, SL. Expedient número VIVI/049804/95.
------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4280


Organisme emissor
:   Conselleria de Territori i Habitatge

Tipus de document
:   Anunci

Notificació a Promociones Jesús González, SL. Expedient número VIVI/049804/95. [2005/A4280]
  
De conformitat amb el que estableix l'article 59.4 de la Llei 30/1999, de 26 de novembre, de Règim Jurídic de les Administracions Públiques i del Procediment Administratiu Comú, es notifica la proposta de resolució a Promociones Jesús González, SL, amb expedient VIVI/049804/95.
  
Per ordre de l'instructor del procediment sancionador referit, a l'efecte disposat en el Reglament d'Habitatges de Protecció Oficial, de 24 de juliol de 1968, us traslladem la proposta de resolució d'aquest, que us notifiquem perquè en prengueu coneixement, sota l'advertència que en el termini de 15 dies, comptadors des del següent al de la recepció, podeu al·legar tot el que considereu oportú en la vostra defensa, conforme al que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador, i que els documents que apareixen en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
València, 14 de desembre de 2004.- La secretària d'Actuacions: María Luisa Martí Llabata.
  
Vist el procediment sancionador VIVI/049804/95 seguit contra Promociones Jesús González, SL, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Habitatge i Projectes Urbans.
  
Vist que són fets provats, i així es declara, que a l'habitatge situat a Benimàmet (València), Bernardo Prieto 30-1a, presentava les deficiències assenyalades en el plec de càrrecs.
  
Vist que la denúncia que va donar origen a aquest procediment, la formula en data 25 de març de 2004 Joaquín Cáceres Suárez
  
Vist que l'instructor no considera procedent la pràctica de prova, a més de la ja practicada i que consta en informe tècnic.
  
Vist que en data 22 de juliol de 2004 es formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets provats constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de règim sancionador en matèria d'habitatge.
  
Atés que l'expedientat és responsable davant de l'administració.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a l'efecte li confereix l'Ordre de 9 de setembre de 2003, de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de quatre mil dos-cents deu euros (4.210 €).
  
2. Obligar l'expedientat que, per si o a costa seua, realitze en el termini de 15 dies les obres següents:
  
- Dotar el bany de la ventilació corresponent i adaptar-la al projecte final d'obres.
  
- Adaptar el traster a les dimensions i disseny especificat en el projecte final d'obra.
  
- Procedir a la reparació dels elements de fixació i desbloqueig dels mecanismes de tancament de les finestres corredisses de dormitori i menjador saló, com també a l'ajust de la d'accés a l'estenedor.
  
- Procedir al segellament de la fusteria exterior de menjador saló i dormitori contigu amb els punts d'encontre dels buits de façana al carrer Bernardo Prieto, a fi d'atallar les filtracions d'aigües pluvials que es produeixen. Posteriorment ha de procedir-se al repàs de pintura dels paraments afectats per la humitat. Ha de procedir-se al segellamet dels vidres amb la mencionada fusteria.